Skyskraper

Skyskraper (av engelsk skyscraper, «himmelskraper») er betegnelse på høyhus bygd i USA fra sist på 1800-tallet, i  10-12 etasjers høyde og dermed basert på fungerende heiser og vannpumper; senere langt flere da det kom stålkonstruksjoner som tillot dette. Manhattan i New York var velegnet som byggegrunn, med fast fjell som kunne bære store bygg som Empire State Building fra 1931, den gang verdens høyeste bygning.Gunnarsjaa, Arne; Rygh, Per; Arkitekturleksikon (Abstrakt forlag): «skyskraper» i Store norske leksikon på snl.no. Hentet 7. mai 2025 fra  

På 1800-tallet var det uvanlig med mer enn seks etasjer; det ble for slitsomt for folk å gå i trappene, og vanntrykket i vannrørene nådde bare 15 meter opp i bygget. Utviklingen innenfor stål, armeringsjern, heiser og vannpumper gjorde skyskraperne mulige. Home Insurance Building (1884, revet 1931)Home Insurance Building, 22. april 2010 i Chicago var ti etasjer høy.

Inntil 4. januar 2010 var Taipei 101 i Taipei offisielt regnet som verdens høyeste skyskraper, med sine 508 meter. Denne datoen ble Burj Khalifa i Dubai offisielt innviet, og overtok ledelsen med sine 828 meter.

 Norge 
Lenge var Oslo Plaza den høyeste bygningen i Norge. 

I 2019 la Kjell Inge Røkke frem forslag om å reise en 200 meter høy skyskraper med 64 etasjer i bydelen Dokken i Bergen sentrum. Den ville raget halvveis opp til Fløyfjellets topp. Både Harald Schjelderup fra Ap og Harald Victor Hove fra Høyre stilte seg positive, men byarkitekt Maria Molden var klart imot: «Vi trenger ikke denne typen ekstreme høyhus i Bergen. Det trengs ikke på Fornebu, ikke i Oslo og i hvert fall ikke i Bergen.» Gerd Margrete Tjeldflåt: «Vi trenger ikke denne typen ekstreme høyhus i Bergen», Bergens Tidende 15. februar 2019 Kommunedelplanen for Bergen sentrum begrenser maksimal byggehøyde til 27 meter over gateplan.«Tøyer høydegrensene», ''estatenyheter.no

I juli 2020 ble Nexanstårnet i Halden den høyeste bygningen i Norge. Bygget er Nexans kabelfabrikks produksjonstårn nr. 2, og rager 155 meter over bakken. Det første produksjonstårnet er 127 meter høyt. Foretaket Consto har per 2022 startet byggingen av et tredje tårn ved Nexans-anlegget i Halden, som etter planen skal bli 140 meter høyt og skal ferdigstilles i 2023.

 Referanser 

 Se også 
 Høyhus
 Liste over skyskrapere

 Eksterne lenker 



Kategori:Arkitektoniske former